
PROIECT DE HOTĂRÂRE
- privind aprobarea modificării și completării Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității
Analizând temeiurile  juridice:

- art. 129, alin.2, lit.d, alin.7, lit.f, din Ordonanţa de Urgenţă a Guvernului nr. 57/03.07.2019 privind codul administrativ, cu modificările și completările ulterioare;
- art. 46, alin. (4), art. 54, art. 56, art. 57 și art. 58 din Legea nr. 24/2000 privind normele de tehnica legislativă pentru elaborarea actelor normative, cu modificarile si completarile ulterioare,

- art. 7 din Legea nr. 52/2003 privind transparenţa decizională în administraţia publică, 

- art. 2, art. 3 din Legea nr. 69/2000 a educatiei fizice si sportului, cu modificarile si completarile ulterioare,
- art. 28, lit. j) din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,
- art. 2, art. 3, din Legea nr. 69/2000 privind educația fizică și sportul, cu modificările și completările ulterioare;
- art. 484, alin. (1) – (3) din Legea nr. 227/2015 privind codul fiscal, cu modificările și completările ulterioare;

- art. 30 diin Legea nr. 273/2006 privind finanţele publice locale, cu modificările şi completările ulterioare;

- HCL nr. 96/27.04.2023 privind aprobarea Regulamentului de funcționare, întreținere și exploatare a imobilului - Bazin Didactic de înot, precum și a tarifelor ce se vor aplica în desfășurarea activității.
Ținând cont de:

- referatul de aprobare al Primarului Municipiului Marghita înregistrat cu nr. 13816 din 27.11.2023, în calitate de inițiator al proiectului de hotărâre;
- raportul de specialitate al Serviciului Administrare ștrand, parcări, înregistrat sub nr. 13817 din 27.11.2023 

În temeiul prevederilor art. 139 alin.1 și alin.3, lit. c, art. 196 alin.1, lit.a  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

Primarul Municipiului Marghita propune următorul 
Proiect de  Hotărâre:
Art. 1 Se aprobă modificarea și completarea Hotărârii Consiliului Local a Municipiului Marghita nr. 96 din 27.04.2023 privind aprobarea Regulamentului de funcționare, întreținere și exploatare a imobilului - Bazin Didactic de înot, precum și a tarifelor ce se vor aplica în desfășurarea activității prin introducerea unei noi abonamente, in Anexa nr. 1 la Regulament intitulată ”Pret Abonamet cu 8 sedințe respectiv Pret Abonament cu 12 sedințe, care face parte integrantă din Regulament.

Art. 2 Se aprobă modificarea și completarea Hotărârii Consiliului Local a Municipiului Marghita nr. 96 din 27.04.2023 privind aprobarea Regulamentului de funcționare, întreținere și exploatare a imobilului - Bazin Didactic de înot, precum și a tarifelor ce se vor aplica în desfășurarea activității, prin completarea art. 9, alin. 4 din Regulament după cum urmează:


”Art. 9, alin. (4) - Durata unei ședințe de înot este de 2 ore și se calculează din momentul intrării în sala de recepție și se termină la iesirea din incinta bazinului de înot. La finalul fiecărei luni se va proceda la însumarea tuturor orelor efectuate de antrenorii și instructorii sportivi astfel că numărul total de ședințe se va determina prin divizarea la 2 a numărului total de ore.”


Art. 3 Prezenta hotărâre se comunică cu Primarul Municipiului Marghita, Instituția Prefectului Județul Bihor, Serviciul de buget contabilitate, Compartimentul administrare patrimoniu, Serviciu administrare ștrand, parcări, spre afisare pe site-ul www marghita.ro, secţiunea Monitor Oficial Local.

 INIȚIATOR PROIECT:

PRIMARUL MUNICIPIULUI MARGHITA

   Marcel-Emil SAS-ADĂSCĂLIȚII
AVIZEAZĂ PENTRU LEGALITATE:

SECRETARUL GENERAL AL MUNICIPIULUI         

                           MARGHITA

     Jr. Cornelia DEMETER

Nr.         din 27.11.2023

Anexa nr.4 la Regulament
TARIFE

PENTRU UTILIZAREA BAZINULUI DIDACTIC DE INOT DIN MUNCIPIUL MARGHITA
	Nr. crt.
	Pret abonament (8 sedinte)
	Tarif - lei

	1
	Adulti
	88 lei

	2
	Elevi/stundenți/pensionari
	76 lei


	Nr. crt.
	Pret abonament (12 sedinte)
	Tarif - lei

	1
	Adulti
	108 lei

	2
	Elevi/stundenți/pensionari
	90 lei


